எடுத்துக்காட்டு: படித்து வந்தான். இதில் படித்து என்று சொல் முற்றுப் பெறவில்லை. வந்தான் என்றொரு வினைச் சொல்லைச் சேர்த்தால் அது முற்றுப் பெறும். படித்து என்ற சொல்லுடன் வந்தான் எனும் வினை எஞ்சியுள்ளது. ஆதலின் படித்து வினை எஞ்சிநின்ற சொல் அதாவது வினையெச்சம் எனப்படும். (பிழையின்றித் தமிழ் பேசுவோம்- எழுதுவோம்!, கவிக்கோ ஞானச்செல்வன், தினமணிக்கதிர், 10 ஏப்ரல் 2011 ) வினைமுற்று = வினை + முற்று ஒரு வினை (செயல்) முற்றுப் பெற்ற சொல்லாயின் அது வினைமுற்று. (எடுத்துக்காட்டு) கற்றான், நின்றாள், சென்றனர், வந்தது, வந்தன. ஐம்பால் வினைமுற்றுகள் இவை. (பிழையின்றித் தமிழ் பேசுவோம்- எழுதுவோம்!, கவிக்கோ ஞானச்செல்வன், தினமணிக்கதிர், 10 ஏப்ரல் 2011 ) தெரிநிலை வினைமுற்று - குறிப்பு வினைமுற்று - ஏவல் வினைமுற்று வியங்கோள் வினைமுற்று - உடன்பாட்டு வினைமுற்று - எதிர்மறை வினைமுற்று வினைச்சொல் - வினையெச்சம் - பெயரெச்சம் - பெயர்ச்சொல்